9. ΝΟΜΟΘΕΤ. ΔΙΑΤΑΓΜΑ υπ΄ αριθ. 725 της 14/24 Νοεμ. 1970 (ΦΕΚ Α΄ 252) Περί προσωρινής προσλήψεως προσωπικού δι’ επειγούσας ανάγκας του Κέντρου Προγραμματισμού και Οικονομικών Ερευνών (ΚΕΠΕ). ΄Αρθρ.1.-1.Επιτρέπεται επί δύο έτη από της ενάρξεως της ισχύος του παρόντος και δια χρονικόν διάστημα δέκα οκτώ μηνών η υπό του Κέντρου Προγραμματισμού και Οικονομικών Ερευνών (ΚΕΠΕ) πρόσληψις, προς κάλυψιν των εκτάκτων και επειγουσών αυτού αναγκών, λόγω του ηυξημένου αριθμού εκδόσεων, του πλήθους των μεταφραστικών εργασιών, της υπεραπασχολήσεως του προσωπικού εκ του συντονισμού του έργου των Ομάδων Εργασίας του Προγράμματος Μακροχρονίου Προοπτικής, αναλόγου συνδρομής δια το Πενταετές πρόγραμμα Οικονομικής αναπτύξεως ως και της ενάρξεως λειτουργίας παρ’ αυτώ Σεμιναρίων μετεκπαιδεύσεως Οργάνων Δημοσίας Διοικήσεως, του κάτωθι προσωπικού επί συμβάσει ιδιωτικού δικαίου: α.Μέχρι 2 πτυχιούχων Ανωτάτων Σχολών. β.Ενός λογιστού. γ.Μέχρι 2 γραφέων. δ.Μέχρις 8 δακτυλογράφων ελληνικής και ξένης γλώσσης. ε.Μέχρι 3 κλητήρων ς.Μέχρι 2 επιμελητών εκδόσεων ελληνικής και αγγλικής γλώσσης και  ζ.Ενός μεταφραστού αγγλικής γλώσσης. 2.Η πρόσληψις του προσωπικού τούτου ενεργείται και αι αποδοχαί αυτού καθορίζονται δι’ αποφάσεως του Διοικητικού Συμβουλίου του ΚΕΠΕ κατά τα υπό του Ν.Δ. 4356/1964 «περί μετονομασίας του Κέντρου Οικονομικών Ερευνών εις Κέντρον Προγραμματισμού και Οικονομικών Ερευνών (ΚΕΠΕ), περί αναδιοργανώσεως αυτού και ασκήσεως της διοικητικής εποπτείας αυτού παρά του Υπουργού Συντονισμού» και των εις εκτέλεσιν αυτού εκδοθέντων υπ’ αριθ. 630/1964 και 644/1964 Β.Δ/των οριζόμενα. ΄Αρθρ.2.-1.Τα τυπικά προσόντα προσλήψεως του κατά την παρ. 1 του προηγουμένου άρθρου υπό στοιχ. α έως ε προσωπικού, ορίζονται τα δια τους αντιστοίχους τακτικούς υπαλλήλους προβλεπόμενα υπό του άρθρ. 8 παρ. 1, κατ’ εξουσιοδότησιν του Ν.Δ. 4356/1964, εκδοθέντος Β.Δ.630/1964 ως ακολούθως: α.Δια τους πτυχιούχους Ανωτάτων Σχολών, τα του Κλάδου Α1 (Διοικητικός) της Κατηγορίας Α΄. β.Δια τον λογιστήν, τα του Κλάδου Α2 (Λογιστικός) της Κατηγορίας Β΄. γ.Δια τους γραφείς, τα του Κλάδου Β1 (Διοικητικός) της Κατηγορίας Γ΄. δ.Δια τας δακτυλογράφους, τα του Κλάδου Β4 (δακτυλογράφων ξένης γλώσσης) της Κατηγορίας ΣΤ΄. ε.Δια τους κλητήρας, τα του Κλάδου Γ1 (Κλητήρων) της Κατηγορίας Ι΄. 2.Τα τυπικά προσόντα του λοιπού κατά την παρ. 1 του προηγουμένου άρθρου προσωπικού, ορίζονται ως ακολούθως: α.Δια τους επιμελητάς εκδόσεων ελληνικής και ξένης γλώσσης, πτυχίον Ανωτάτης Σχολής ημεδαπής ή αλλοδαπής και ικανοποιητική περί τας εκδόσεις εμπειρία. β.Δια τον μεταφραστήν αγγλικής γλώσσης απολυτήριον τουλάχιστον Σχολής Μέσης Εκπαιδεύσεως, πλήρης γνώσις αγγλικής γλώσσης και πλήρης ικανότης περί την μετάφρασιν αγγλικών κειμένων εις την ελληνικήν και τανάπαλιν. ΄Αρθρ.3.-Οι κατά τα ανωτέρω προσλαμβανόμενοι απολύονται αυτοδικαίως και άνευ δικαιώματος αποζημιώσεώς τινος, εκ της αιτίας ταύτης, άμα τη συμπληρώσει του χρόνου δι’ ον προσληφθήσονται. ΄Αρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 